AS Monaco F.C.
Association Sportive de Monaco Football Club – odatda AS Monaco deb ataladi. Monako knyazligining Fontvieille shahri sharafini himoya qiluvchi professional futbol klubi.Garchi Fransiya hududida joylashgan boʻlmasa-da, u Fransuz Futbol Federatsiyasi (FFF) tarkibiga kiradi va hozirda Fransiya futbolining yuqori ligasi boʻlgan Ligue 1da ishtirok etadi. 1918-yilda tashkil etilgan jamoa uy uchrashuvlarini Stade Louis II stadionida oʻtkazadi. Uning mashgʻulot markazi qoʻshni Fransiyada, La Turbie shahrida joylashgan. Fransiya klubi boʻlmasa-da, Monaco fransuz futbolidagi eng yaxshi klublardan biri boʻlib, sakkiz marta liga chempionligini, beshta Fransiya kubogi va bitta Coupe de la Liga kubogini qoʻlga kiritgan. Klub Yevropa futbolida ham bir necha bor oʻynagan va 1992-yilda UEFA kubogi va 2004-yilda UEFA Chempionlar ligasida ikkinchi oʻrinni egallagan. Klubning anʼanaviy ranglari qizil va oq boʻlib, klub Les Rouge et Blanc nomi bilan tanilgan. Monaco Yevropa klublar assotsiatsiyasi aʼzosi. 2011-yil dekabr oyida klubning uchdan ikki qismi rossiyalik oligarx va milliarder Dmitriy Rybolovlev boshchiligidagi investitsiya guruhiga sotildi. Rybolovlevning moliyaviy koʻmagi bilan klub tezda Liga 1ga qaytdi va 2016-17-yilgi Liga 1da gʻolib chiqdi, ular 17 yil ichida ilk marta liga chempionligini qoʻlga kiritdilar.